4.De belgiske myndigheder indgav ansøgning EGF/2020/005 BE/Swissport den 22. december 2020, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de belgiske myndigheder om yderligere oplysninger den 5. januar 2021. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 11. maj 2021.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

10.Det samlede antal støtteberettigede modtagere er på 1 468.

Sammenhæng mellem afskedigelserne og en global finansiel og økonomisk krise

11.Den 11. marts 2020 erklærede Verdenssundhedsorganisationen udbruddet af covid-19 for at være en pandemi. Den 27. maj 2020 erklærede Kommissionen i sin meddelelse EU's budget som drivkraft bag genopretningsplanen for Europa, at pandemien førte til en økonomisk krise, og fremlagde en genopretningsplan for økonomien. Dette gør det muligt for EGF at hjælpe personer, der har mistet deres arbejde som følge af en global finansiel og økonomisk krise, som et reaktivt kriseværktøj.

12.Pandemien har forårsaget den alvorligste recession i EU's historie i første halvdel af 2020. Ifølge Kommissionens (foreløbige) europæiske økonomiske vinterprognose 2021 forventes EU's BNP at falde med ca. 6,3 % i 2020 og stige igen med 3,7 % i 2021 og med 3,9 % i 2022.

13.For at inddæmme covid-19-pandemien blev der indført en nedlukning i Belgien den 18. marts 2020. Virkningen var umiddelbar for de luftfartsselskaber og virksomheder, der opererer i Brussels Airport. I den første uge af nedlukningen (16.-22. marts) faldt antallet af flyvninger i denne lufthavn til kun 578, hvilket er et fald på 58 % fra januar 2020. I løbet af de efterfølgende uger standsede passagerflyvningerne i lufthavnen næsten fuldstændigt med undtagelse af et begrænset antal hjemsendelser, medicinske nødflyvninger eller diplomatiske flyvninger.

14.I 2020 faldt den internationale passagertrafik generelt set med 60 % i forhold til 2019 (fra 4,5 mia. passagerer til 1,8 mia. passagerer), og 50 % af de globale fly blev langtidsparkeret.

15.I sin rapport til Europa-Parlamentet og Rådet om fælles regler for driften af lufttrafiktjenester i lyset af covid-19-pandemien anerkendte Kommissionen, at groundhandlingydelserne er blevet hårdt ramt, og at der er en reel risiko for, at der kan forekomme yderligere konkurser blandt udbydere af groundhandlingydelser i hele 2021.

16.Swissport Belgium, som er en af lufthavnens to udbydere af groundhandlingydelser, var ansvarlig for 60 % af ydelserne i forbindelse med groundhandling og rengøring i lufthavnen. Da pandemien indtraf, var Swissport Belgium godt i gang med at indføre en genopretningsplan: I fjerde kvartal 2019 var den samlede omsætning steget med 5,8 % i forhold til fjerde kvartal 2018. På bestyrelsesmødet den 20. februar 2020 fremlagde Swissport en tabsprognose for omsætningen på 4,5 mio. EUR for 2020, hvilket svarer til et fald i tabene på 37 % i forhold til 2019.

17.I maj 2020 stod det imidlertid klart, at det ville tage lang tid for luftfart- og lufthavnsaktiviteter at vende tilbage til normale forhold. Swissport Belgium anslog ifølge sine kunders egne prognoser for genrejsning, at virksomhedens aktiviteter ved udgangen af 2020 ville udgøre ca. 40 % af dens aktiviteter før pandemien og sandsynligvis ikke mere end 70-80 % i 2021. Swissport manglede likviditet efter tre måneders inaktivitet og indgav konkursbegæring. Retten i Bruxelles erklærede virksomheden konkurs den 9. juni 2020, en uge før den planlagte genetablering af europæiske flyvninger til og fra Brussels Airport med 60 destinationer betjent af 20 luftfartsselskaber.

18.Aviapartner Belgium, lufthavnens anden groundhandlingvirksomhed, var også i store vanskeligheder og manglede likviditet på grund af inaktivitet som følge af pandemien, og virksomhedens indtægter faldt med 95 % i forhold til indtægterne før pandemien. For at forhindre Aviapartner i at gå konkurs, hvilket ville betyde, at lufthavnen ikke havde en groundhandlingvirksomhed, ydede det belgiske ministerråd virksomheden et konvertibelt lån på op til 25 mio. EUR gennem Federal Participation and Investment Society (SFPI-FPIM) otte dage efter, at Swissport Belgium gik konkurs. Uden groundhandlingvirksomheder ville passager- og fragtflyvninger ikke kunne starte fra eller lande i lufthavnen. Lånet sikrede Aviapartners levedygtighed, således at lufthavnens drift kunne genoptages efter nedlukningen.

19.Til dato har hjælpevirksomhed i forbindelse med transportsektoren sammen med andre sektorer været genstand for en multisektoriel EGF-ansøgning, og hvor den økonomiske krise som følge af covid-19-pandemien er blev angivet som grundlag for ansøgningen.

Begivenheder, der har givet anledning til afskedigelserne og til aktivitetsophør

20.Den 9. juni 2020 efter uger med næsten ingen groundhandlingydelser i lufthavnen blev Swissport Belgium erklæret konkurs. På grund af den store usikkerhed om den kortsigtede genopretning af sektoren for passagerlufttransport udviste ingen virksomheder interesse for at overtage Swissport Belgiums groundhandlingaktiviteter. Disse to indbyrdes forbundne begivenheder forårsagede de afskedigelser, som denne ansøgning vedrører.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

21.Ifølge handelskammeret i Bruxelles og den flamske arbejdsgiverorganisation Voka tegner Brussels Airport sig for 24 000 direkte arbejdspladser og 40 000 indirekte arbejdspladser.

22.Afskedigelserne i Swissport Belgium påvirker arbejdstagere, der er bosat i hele landet: Bruxelles (29 %), Flandern (52 %) og Vallonien (19 %).

23.I oktober 2020 var den nationale arbejdsløshedsprocent på trods af de eksisterende arbejdsfordelingsordninger steget med 1,3 procentpoint til 6,4 % siden oktober 2019. I Flandern, hvor Brussels Airport ligger, var arbejdsløsheden steget med 1 procentpoint til 4,4 % i oktober 2020 sammenlignet med oktober 2019. I Vallonien var arbejdsløsheden blandt mænd 8,3 % i tredje kvartal af 2020, hvilket er næsten 2 procentpoint højere end det nationale gennemsnit for denne gruppe. Den pludselige nedlukning af visse nøglesektorer (catering, turisme, kultur osv.) har især ramt arbejdsmarkedet i Bruxelles og øgede arbejdsløsheden til 15 % (+ 2 procentpoints ændring på årsbasis) i tredje kvartal af 2020.

24.På grund af den stigende arbejdsløshed frygter de belgiske myndigheder, at det vil blive endnu vanskeligere for arbejdstagere fra dårligt stillede grupper at finde beskæftigelse igen. En stor del af den tidligere arbejdsstyrke fra Swissport befinder sig i denne kategori, da de for det meste er lavtuddannede arbejdstagere og specialarbejdere, og ca. en tredjedel (32,5 %) er over 50 år gamle. Denne gruppe af arbejdstagere har brug for yderligere vejledning og støtte til jobsøgning samt opkvalificering og omskoling, der er skræddersyet til deres behov, for at øge deres chancer for genansættelse.

Tiltænkte støttemodtagere og foreslåede foranstaltninger

Tiltænkte støttemodtagere